ร้านเล็กๆ อาหารตามสั่ง ร้านนี้แต่ก่อนเคยตั้งอยู่ริมถนนมาตุลี ใกล้โรงเรียนอาชีวศึกษา แต่ได้ย้ายเข้าไปด้านในใกล้โรงแรมสำหรับเซลล์ราคาไม่แพง คนที่ไม่ใช่คนพื้นที่จะไปยากสักนิด ให้ตามพิกัดไปได้เลย เจ้าของร้านสามี~ภรรยา ช่วยกันผัดช่วยกันเสิร์ฟเอง อาหารออกช้าไปนิด แต่ก็ไม่ช้าจนเกินไป ราคาก็ไม่แพง น้ำกับน้ำแข็งก็ฟรีและดูแลตัวเองอีกต่างหาก

  [   ร้านขายอะไรบ้าง~???///   ]

  เมนูอาหารจานเดียวทั่วไปนี่แหละ เป็นอาหารที่คนทั่วไปสั่งกันประจำอยู่แล้ว อย่างข้าวกะเพราไก่สับหรือหมูสับกับไข่ดาว ข้าวราดไก่ หมู หรือปลาทอดฉู่ฉี่ ราดหน้า ผัดซีอื๊ว ต่างๆ

  อาหารเป็นกับข้าวอย่างต้มยำ ต้มแซ่บ หลนปูผักสด หลนปูผัดกุ้ง ผัดผัก และ ยำต่างๆ 

  ราคาอาหารจานเดียวตั้งแต่ 30-50 และอาหารเป็นกับข้าวราคา 40-100 

   [  ลองอะไรบ้าง~???/// ]

   อาหารที่ทานวันนี้เป็นยำวุ้นเส้น ให้เครื่องเยอะ มีเห็ดหูหนูขาวด้วย ราคา 40 บาท และอีกจานเป็น ข้าวราดฉู่ฉี่ปลาทอด ปลาชิ้นกำลังดี ทอดกรอบ น้ำฉู่ฉี่รสเข้มข้น ราคา 40 บาท อิ่มราคาสบายกระเป๋ามาร้านนี้ด่วนๆ